Covid-19-statistieke: Rekordgetal nuwe gevalleAltesame 88 738 mense is sedert die vorige verslag vir die virus getoets. (Argieffoto: Ronny Hartmann/AFP) ’n Rekordgetal van 24 270 nuwe Covid-19-gevalle is in Suid-Afrika bevestig. Luidens die Nasionale Instituut vir Oordraagbare Siektes (Nios) se jongste verslag bring die nuwe gevalle die algehele getal laboratoriumbevestigde gevalle op 2 019 826 te staan. Altesame 88 738 mense is sedert die vorige verslag vir die virus getoets. Die positiwiteitskoers staan nou op 27,4% en daar is tans 184 564 aktiewe gevalle in die land. Luidens Nios se statistieke is nog 303 Covid-19-verwante sterftes aangemeld. Dít bring die land se dodetal op 61 332 te staan. Altesame 1 773 930 mense het reeds van die virus herstel. ’n Toename van 627 hospitaalopnames is in die afgelope 24 uur aangeteken. Die meeste nuwe Covid-19-gevalle is wéér in Gauteng (14 198) aangeteken, gevolg deur die Wes-Kaap (2 606) en Noordwes (1 687). In KwaZulu-Natal is 1 676 nuwe gevalle aangeteken, gevolg deur 1 417 in Limpopo en 1 187 in Mpumalanga. Die minste nuwe gevalle is in die Oos-Kaap (652), Vrystaat (555) en die Noord-Kaap (292) aangeteken. Statistieke toon dat 129 359 inentings oor die afgelope 24 uur toegedien is. Meer as 3 miljoen mense is tot dusver in Suid-Afrika teen Covid-19 geïmmuniseer. Só lyk die getalle per provinsie: Oos-Kaap Vrystaat Gauteng KwaZulu-Natal Limpopo Mpumalanga Noordwes Noord-Kaap 59 618 Wes-Kaap 327 498 Totaal 24 270 2,019,826